Den 26-årige rumæner, der tilbage i februar satte en helikopter ud af drift skal i dag for retten i Aalborg. Laserlyset satte helikopterens nattesyn ud af funktion, og føreren af helikopteren var derefter blændet i omkring 20 sekunder. - Det, vi oplever oppe i helikopteren, det er, at der kommer lys gennem forruden, og reflekteres ud i cockpittet. Vi bruger nogle briller, så vi kan se om natten, og de lukker helt ned, så vi kan ikke se, vi har ikke nogen referencer,  siger helikopterpiloten Klaus Kastrup. Anklageren går efter mindst 60 dages hængsel til rumæneren, der 5-6 gange lyste mod helikopteren, og der ventes at falde dom over middag.

Referat:
Rumæner satte helikopter ud af funktion - nu falder dommen.